Publication: Magyar Közlöny
Issue: MK-2005-141 (Year: 2005, Number: 141)
Era: 2004-2010
Section: (16) A kisebbségi önkormányzat által fenntartott közoktatási intézményben történõ foglalkoztatásra a közalkalmazottak jogállásáról szóló 1992. évi XXXIII. törvény
Paragraph Index: 1005

(16) A kisebbségi önkormányzat által fenntartott közoktatási intézményben történõ foglalkoztatásra a közalkalmazottak jogállásáról szóló 1992. évi XXXIII. törvény rendelkezéseit kell alkalmazni. 47/A. § Ha jogszabály a kisebbségi önkormányzat részére valamely döntés meghozatalánál a közoktatással kapcsolatos ügyben véleményezési vagy egyetértési jogot biztosít, a nyilatkozat megtételére – jogszabály eltérõ rendelkezésének hiányában – harminc nap áll rendelkezésre. A határidõt – az érdekelt kérelmére – egy alkalommal további harminc nappal meg kell hosszabbítani. E határidõ jogvesztõ. Ha a kisebbségi önkormányzat az egyetértését nem adta meg, és további tizenöt napon belül az érdekeltek közötti egyeztetés nem vezetett eredményre, kilenc tagból álló bizottságot kell létrehozni. A bizottságba háromhárom tagot delegál a kisebbségi önkormányzat, az, akinek az egyetértési jog megadásához érdeke fûzõdik, továbbá a közoktatásról szóló törvény 98. §-ának (1) bekezdésében szabályozott Országos Kisebbségi Bizottság. Az Országos Kisebbségi Bizottság az Országos szakértõi névjegyzékben szereplõ szakértõk közül választhatja ki a jelölteket (a továbbiakban: jelölt tagok). A bizottság maga határozza meg mûködésének rendjét, azzal a megkötéssel, hogy döntését egyszerû szótöbbséggel hozza. A döntés az egyetértést pótolja. A bizottság mûködési költsége azt terheli, akinek az egyetértés megszerzéséhez érdeke fûzõdik. A jelölt tagokat – Országos szakértõi névjegyzékben szereplõ szakértõkre vonatkozó rendelkezések szerint – díjazás illeti meg, melynek összegét az Országos Kisebbségi Bizottság határozza meg, és az fizeti, akinek az egyetértés megszerzéséhez érdeke fûzõdik.

Source: https://magyarkozlony.hu/hivatalos-lapok/22479bf8828125a5c75f82db806d086735e6a097/dokumentumok/225246f088bb53a8e00b3733fd71365904ab653f/letoltes